मैं जब गाँव से इस शहर में आया था तो बस एक सूटकेस था और एक हज़ार रुपये... आज इस शहर में एक छोटा सा घर अपना है... पत्नी है, पुत्र है, पुत्री है... कार छोटी ही सही काम तो चला रही है... मुझे क्या फ़र्क पड़ता है कि अभय और रूबीन किस तरह बड़े फ़िल्म समीक्षक बने हैं। मैं सच लिखना बन्द नहीं करूँगा। दुनियां को मानना पड़ेगा कि ऐसी घटिया फ़िल्में घटिया ही कहलाएँगी चाहे दो सौ करोड़ से ऊपर का बिज़नेस कर लें। इस हिजड़ों की जमात में एक मर्द अभी बाक़ी है... मैं डरूँगा नहीं... मुझे नहीं चाहिये बड़े सितारों की पार्टियों का निमन्त्रण पत्र... मैं वही लिखूँगा जो महसूस करता हूँ...